สรรพากรระบุปีนี้คืนภาษีล่าช้า
สรรพากรแจงปีนี้การคืนภาษี ภ.ง.ด.90-91จะล่าช้ากว่าปกติ เหตุเจ้าหน้าที่ขอเอกสารเพิ่มเติมมาก-มาตรการลดหย่อนภาษีใหม่อื้อ
28 ก.พ. 2554

สรรพากรแจงปีนี้การคืนภาษี ภ.ง.ด.90-91จะล่าช้ากว่าปกติ เหตุเจ้าหน้าที่ขอเอกสารเพิ่มเติมมาก-มาตรการลดหย่อนภาษีใหม่อื้อ
นางจิตรมณี สุวรรณพูล รองอธิบดีกรมสรรพากร ในฐานะโฆษกกรมสรรพากร เปิดเผยว่า การคืนภาษีเงินได้บุคคลธรรมดา ภ.ง.ด.90 และ ภ.ง.ด.91 ให้ช้ากว่าปกติ รวมทั้ง เจ้าหน้าที่ขอเอกสารหลักฐานเพิ่มเติมมาก เนื่องจากในปีภาษีที่ผ่านมา มีการออกมาตรการภาษีใหม่หลายมาตรการ  ส่งผลให้ผู้เสียภาษีได้รับสิทธิในการขอคืนภาษีเพิ่มขึ้น ได้แก่  ภาษีเพื่อช่วยเหลือคนพิการ  ภาษีบริจาคช่วยเหลือผู้ประสบภัยน้ำท่วม ภาษีเพื่อสนับสนุนการท่องเที่ยวภายในประเทศ




ดังนั้นจึงส่งผล ทำให้ขณะนี้มีผู้ยื่นแบบฯ และขอคืนภาษีไว้สูงกว่าช่วงเวลาเดียวกันของปีก่อนถึง 4.91% และการขอคืนภาษีส่วนใหญ่ที่เพิ่มขึ้นเกี่ยวข้องกับมาตรการภาษีดังกล่าวซึ่งเป็นเรื่องใหม่ เจ้าหน้าที่จึงมีความจำเป็นต้องขอเอกสารหลักฐานที่เกี่ยวข้องเพิ่มเติม เพื่อตรวจสอบข้อเท็จจริงก่อนที่จะดำเนินการคืนภาษี อาจส่งผลให้มีการคืนภาษีล่าช้าออกไปบ้าง
อย่างไรก็ตามจนถึงปัจจุบันกรมสรรพากรได้ดำเนินการคืนภาษีให้ผู้ที่ ขอคืนไปแล้วจำนวน 3.51 แสนราย ซึ่งสูงกว่าช่วงเวลาเดียวกันของปีก่อนถึง 8.6%
ทั้งนี้ กรมสรรพากรขอชี้แจงว่าโดยหลักการแล้วกรมฯจะเร่งดำเนินการคืนภาษีให้แก่ผู้ ที่ชำระภาษีไว้เกินกว่าที่จะต้องเสียจริงอย่างเร็วที่สุดและสะดวกที่สุด โดยผู้ที่ยื่นแบบฯและขอคืนภาษีทางอินเทอร์เน็ตจะได้รับภาษีคืนภายใน 15 วัน